Trump wil Afrika ‘red van geweld’ | Netwerk24
Trump wil Afrika ‘red van geweld’
14 Julie 2018 08:37
Pres. Donald Trump van Amerika en Theresa May, Britse premier, praat Vrydag op ’n mediakonferensie oor handelsooreenkomste ná Brexit. Foto: Getty
Pres. Donald Trump van Amerika het belowe om die “gewelddadige en wrede” konflik in Afrika te stop.
“Afrika het probleme wat min mense sal verstaan,” het hy op ’n mediakonferensie ná die vergadering van Navo gesê.
Volgens Trump is sy oogmerk om die Amerikaanse weermag op te bou om vrede oor die wêreld heen te bewerkstellig, berig die BBC.
Amerika is aktief betrokke by die bestryding van terreur en die opleiding van troepe om djihadiste in die Sahara te beveg.
Die 72-jarige president het ná die spitsberaad van Navo in Brussel gesê verskeie Navo-bondgenote het ingestem om meer geld aan verdediging te bestee.
Die BBC berig Trump het hierdie uitlatings gemaak nadat ’n joernalis van Tunisië hom bedank het vir Amerika se hulp in Noord-Afrika teen militante Islamitiese groepe.
Trump het gesê daar is “dinge aan die gebeur wat mense nie sal glo nie”.
“As julle kon sien wat ek deur intelligensie in Afrika sien gebeur. Dit is so hartseer, so gewelddadig en wreed.”
CNN berig Trump het gesê hy wil vrede in Afrika hê. In 2017 het sy regering die verkoop van veiligheidstoerusting en 12 militêre vliegtuie goedgekeur vir die stryd teen Boko Haram.
Meer oor: Donald Trump | Oorlog | Vrede | Geweld | Afrika
Trump en May se gesprek
Berig oor wat ek oor Brexit sê is fopnuus – Trump
Hof beslis Trollip is wettiglik as burgemeester onthef
Goeie nuus vir MTN uit Nigerië